CELEX: C2005/045/29
Language: et
Date: 2005-02-19 00:00:00
Title: Kohtuasi C-503/04: Euroopa Ühenduste Komisjoni 7. detsembri 2004. aasta hagi Saksamaa Liitvabariigi vastu

19.2.2005   
            
            
               ET
            
            
               Euroopa Liidu Teataja
            
            
               C 45/15
            
         Euroopa Ühenduste Komisjoni 7. detsembri 2004. aasta hagi Saksamaa Liitvabariigi vastu
   (Kohtuasi C-503/04)
   (2005/C 45/29)
   Kohtumenetluse keel: saksa
   Euroopa Ühenduste Komisjon esitas 7. detsembril 2004 Euroopa Ühenduste Kohtule hagi Saksamaa Liitvabariigi vastu. Hageja esindaja on B. Schima, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tunnistada, et kuna Saksamaa Liitvabariik ei ole võtnud vajalikke meetmeid, et täita Euroopa Ühenduste Kohtu 10. aprilli 2003. aasta otsust liidetud kohtuasjades C-20/01 ja C-28/01: komisjon v. Saksamaa, (1) mis käsitleb nii Bockhorni omavalitsuse riigihanget heitvee käitlemise kohta kui ka Braunschweig'i linna riigihanget jäätmekäitluse kohta, siis on Saksamaa Liitvabariik rikkunud EÜ asutamislepingu artikli 228 lõikest 1 tulenevaid kohustusi;
            
         
               2.
            
            
               kohustada Saksamaa Liitvabariiki maksma komisjonile Euroopa Ühenduste omavahendite kontole
               rahatrahvi 31 680 eurot päevas, kuna Saksamaa Liitvabariik on viivitanud eespool nimetatud otsuse Bockhorn'i omavalituse riigihanke kohta seoses heitvee käitlemisega täitmiseks vajalike meetmete võtmisega, ning
               rahatrahvi 126 720 eurot päevas, kuna Saksamaa Liitvabariik on viivitanud eespool nimetatud otsuse Braunschweig'i linna riigihanke kohta seoses jäätmekäitlusega täitmiseks vajalikke meetmete võtmisega
               alates kohtuotsuse avaldamisest kuni meetmete võtmiseni.
            
         
               3.
            
            
               Jätta kohtukulud Saksamaa Liitvabariigi kanda.
            
         Õiguslikud alused ja peamised argumendid
   Euroopa Kohus tunnistas 10. aprilli 2003. aasta otsuses:
   
               —
            
            
               et kuna Bockhorn'i (Saksamaa) omavalitsus ei kuulutanud välja pakkumismenetlust hankelepingu sõlmimiseks heitvee käitlemisega seoses ega avaldanud sellekohast teadet Euroopa Ühenduste Teataja S-seerias, siis on Saksamaa Liitvabariik rikkunud riikliku teenuslepingu sõlmimisel nõukogu 18. juuni 1992. aasta direktiivi 92/50 EMÜ, millega kooskõlastatakse riiklike teenuslepingute sõlmimise kord, artiklist 8 koosmõjus artikli 15 lõikega 2 ja artikli 16 lõikega 1 tulenevaid kohustusi;
            
         
               —
            
            
               kuna Braunschweig'i linn (Saksamaa) sõlmis läbirääkimistega menetluse tulemusena hankelepingu jäätmekäitluse kohta ilma asjakohast teadet eelnevalt avaldamata, kuigi direktiivi 92/50 artikli 11 lõikes 3 sätestatud tingimused siseriiklikul tasemel läbirääkimistega menetluse läbiviimise kohta ei olnud täidetud, siis on Saksamaa Liitvabariik rikkunud riikliku teenuselepingu sõlmimisel direktiivi artiklist 8 ja artikli 11 lõike 3 punktist b tulenevaid kohustusi.
            
         Komisjon leiab, et nii nimetatud otsusest kui ka EÜ artiklist 228 tulenevate Saksamaa Liitvabariigi kohustuste täitmine tähendaks, et lepingud, mille sõlmimisega rikuti riigihanke õigust, lõpetatakse.
   Senini Saksamaa Liitvabariigi poolt komisjonile teavitatud meetmed ei ole piisavad selleks, et lõpetada Euroopa Kohtu poolt tuvastatud EÜ asutamislepingu rikkumine.
   Juhul, kui Saksamaa Liitvabariik ei võta enne käesolevas asjas otsuse tegemist vajalikke meetmeid selleks, et lõpetada EÜ asutamislepingu rikkumine, nõuab komisjon, et Saksamaa Liitvabariigile määrataks iga päeva eest rahatrahv, mis on arvestatud vastavalt eelnevalt käsitletud põhimõtetest lähtuvalt.
   
      (1)  Kohtulahendite kogumikus veel avaldamata.